CELEX: 32018D0321(02)
Language: lv
Date: 2017-11-13 00:00:00
Title: Eiropas politisko partiju un Eiropas politisko fondu iestādes Lēmums (2017. gada 13. novembris) nereģistrēt Identités &amp; traditions européennes

21.3.2018   
            
            
               LV
            
            
               Eiropas Savienības Oficiālais Vēstnesis
            
            
               C 106/7
            
         Eiropas politisko partiju un Eiropas politisko fondu iestādes Lēmums
   (2017. gada 13. novembris)
   nereģistrēt Identités & traditions européennes
   
   (Autentisks ir tikai teksts angļu valodā)
   (2018/C 106/06)
   EIROPAS POLITISKO PARTIJU UN EIROPAS POLITISKO FONDU IESTĀDE,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 22. oktobra Regulu (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu (1) un jo īpaši tās 9. pantu,
   ņemot vērā iesniegumu, kas saņemts no Identités & traditions européennes ASBL,
   tā kā:
   
               (1)
            
            
               Eiropas politisko partiju un Eiropas politisko fondu iestāde (“Iestāde”) 2017. gada 28. septembrī saņēma no Identités & traditions européennes ASBL (“ITE”) iesniegumu reģistrēt to kā Eiropas politisko fondu (“iesniegums”).
            
         
               (2)
            
            
               Iesniegumam bija pievienota vēstule, ko kopīgi parakstījuši ITE prezidents un Alliance européenne des mouvements nationaux (AEMN – asociācija, ar kuru ITE ir oficiāli saistīta saskaņā ar tās statūtu 16.a pantu) prezidents.
            
         
               (3)
            
            
               Iestāde 2017. gada 4. oktobrī nosūtīja ITE sākotnējo novērtējumu, kurā tika provizoriski konstatēts, ka, neskarot jautājumu par to, vai iesniegums ir uzskatāms par pieteikumu saskaņā ar Regulu (ES, Euratom) Nr. 1141/2014, iesniegums ir nepieņemams vai arī neatbilst vismaz vienam no nosacījumiem, kas paredzēti Regulas (ES, Euratom) Nr. 1141/2014 3. panta 2. punktā.
            
         
               (4)
            
            
               Iestāde aicināja ITE, ja tā vēlas, līdz piektdienai, 2017. gada 20. oktobrim, sniegt rakstiskus apsvērumus.
            
         
               (5)
            
            
               
                  ITE minēto iespēju neizmantoja un līdz šim nav iesniegusi nekādus apsvērumus.
            
         
               (6)
            
            
               Iestāde ir izvērtējusi iesnieguma pieņemamību un pamatotību, neskarot jautājumu par to, vai tas ir uzskatāms par pieteikumu saskaņā ar Regulu (ES, Euratom) Nr. 1141/2014.
            
         
               (7)
            
            
               Iestāde uzskata, ka pat tad, ja tas tiktu uzskatīts par pieteikumu saskaņā ar Regulu (ES, Euratom) Nr. 1141/2014, iesniegums nebūtu pieņemams, jo, ievērojot minētās regulas 8. panta 1. punktu, pieteikumu par reģistrēšanu kā Eiropas politisko fondu var iesniegt vienīgi ar tās Eiropas politiskās partijas starpniecību, ar kuru attiecīgais fonds ir oficiāli saistīts.
            
         
               (8)
            
            
               
                  ITE ir oficiāli saistīta ar AEMN, kura nav Eiropas politiskā partija, kas ir reģistrēta saskaņā ar Regulā (ES, Euratom) Nr. 1141/2014 paredzētajiem nosacījumiem un procedūrām.
            
         
               (9)
            
            
               Tādēļ iesniegums neatbilst oficiālajai prasībai, kas ir noteikta Regulas (ES, Euratom) Nr. 1141/2014 8. panta 1. punktā.
            
         
               (10)
            
            
               Turklāt Iestāde uzskata, ka pat tad, ja tas tiktu uzskatīts par pieņemamu pieteikumu saskaņā ar Regulu (ES, Euratom) Nr. 1141/2014, iesniegums neatbilstu citām prasībām, jo saskaņā ar minētās regulas 3. panta 2. punkta a) apakšpunktu reģistrācija var notikt tikai tad, ja pieteikuma iesniedzējs ir saistīts ar kādu Eiropas politisko partiju, kas ir reģistrēta saskaņā ar minētajā regulā paredzētajiem nosacījumiem un procedūrām.
            
         
               (11)
            
            
               Kā izklāstīts 8. apsvērumā, AEMN nav Eiropas politiskā partija, kas ir reģistrēta saskaņā ar Regulā (ES, Euratom) Nr. 1141/2014 paredzētajiem nosacījumiem un procedūrām.
            
         
               (12)
            
            
               Tādēļ iesniegums neatbilst vienam no nosacījumiem, kuri paredzēti Regulas (ES, Euratom) Nr. 1141/2014 3. panta 2. punktā, proti, minētās regulas 3. panta 2. punkta a) apakšpunktā paredzētajam nosacījumam,
            
         IR PIEŅĒMUSI ŠO LĒMUMU.
   1. pants
   
      Identités & traditions européennes iesniegums reģistrēt to kā Eiropas politisko fondu ir noraidīts.
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts
   
               
                  Identités & traditions européennes
               
            
         
               
                  Rue des Alliés 15
               
            
         
               
                  6044 Roux (Charleroi)
               
            
         
               
                  BELGIQUE/BELGIË
               
            
         
      Briselē, 2017. gada 13. novembrī
      
         
            Eiropas politisko partiju un Eiropas politisko fondu iestādes vārdā –
         
         
            direktors
         
         M. ADAM
      
   
   
      (1)  OV L 317, 4.11.2014., 1. lpp.